**Gimnaziada Școlară  
Regulamentul de organizare și desfăsurare a competiției de Volei**

**CAPITOLUL I – SCOP**

Descoperirea de noi talente la clasele gimnaziale si îndrumarea lor către cluburile de specialitate.

**CAPITOLUL II – PARTICIPANȚI**

Această competiție este organizată de către COSR, F.R.Volei si M.E.C. cu sprijinul A.J.V., prin comisiile locale. În această competiție pot participa sportivi legitimați dar si sportivi nelegitimați.

Echipele vor avea în componență minim 8 jucători și maxim 10 jucători, dintre care minimum 7 nelegitimați, si un antrenor

Jocurile se vor desfăşura numai în săli omologate de către C.C. Competiţii a F.R. Volei.

Înălţimea fileului este de **2,15m** pentru fete şi **2,30m** pentru băieţi.

În această competiție jocurile se vor disputa cu mingii colorate MIKASA .

**CAPITOLUL III – CONDIŢII DE PARTICIPARE**

În această competiție pot participa sportivi legitimați dar si sportivi nelegitimați.

Participarea jucătorilor se face pe bază de tabel cu avizul școlii si a inspectoatului școlar, iar sportivi vor avea asupra lor carnetele de elev cu poză. Echipele vor avea în componență 8-10 jucători, dintre care minimum 7 nelegitimați, si un antrenor. Jucătorii legitimați trebuie să fie înregistrați pe platforma ,,cloud.frvolei.ro,, în ultimi 2 ani și să fi activat în aceasta perioadă.

Participarea elevilor la competiţiile sportive este condiţionată de prezentarea avizului medical "Clinic sănătos" eliberat de către medicul de familie/medicul de la cabinetul şcolar conform Anexei nr.3 de la Regulamentul de organizare și desfășurare a Gimnaziadei Școlare.

La faza locală se poate înscrie orice școală care dorește să participe la această competiție.

**CAPITOLUL IV – SISTEMUL ŞI DATELE DE DESFĂŞURARE**

Competiția se va desfăşura în 4 faze, după cum urmează:

* faza a I a - locală 20 – 21.01.2018
* faza a II a - județeană 17 – 18.02.2018
* faza a III a - regională 21 - 22.04.2018
* faza a IV a - finală. 25– 27.05.2018

**- a -** Inscrierile se fac la ISJ, conform Anexei 1 din Regulamentul de organizare si desfășurare al Gimnaziadei Școlare.Echipele înscrise în campionat vor fi repartizate în grupe de 4/6 echipe și se vor califica pentru faza județeană primele două clasate.

**- b** -În faza județeană echipele vor fi repartizate în serii de 4 echipe ( în funcție de numărul de echipe calificate) şi vor desfăşura un turneu simplu..Ordinea de desfășurare a jocurilor se va stabili la sedința tehnică , care se va desfășura în ziua premergătoare turneului. Echipele vor susţine câte 2(două) jocuri pe zi.

Se vor califica pentru faza regională echipele clasate pe primul loc atât la feminin cât si la masculin.

**-c** -În faza regională, echipele calificate vor fi împarțite in 8 serii regionale in funcție de numărul echipelor calificate. Repartiția se va face pe criterii geografice, iar echipele vor disputa un turneu simplu cu două jocuri pe zi.

Jocurile se vor desfăşura conform tabelei Berger, numerele de ordine ale echipelor fiind stabilite în cadrul şedinţei tehnice care va avea loc la ora 19, în ziua premergătoare începerii turneului, în localitatea de desfăşurare a acestuia.

Turneul se va desfăşura în perioada 21-22.04.2018.

Se califica pentru faza finală , la feminin si la masculin primul loc din fiecare regiune.

**- d** - Turneul final se va desfăşura pe durata a 3 zile, echipele calificate fiind repartizate în 2 serii și vor disputa jocurile în două sali.

În această fază, echipele vor susţine două jocuri pe zi şi vor juca fiecare cu fiecare în cele două grupe după regula tabelei Berger, cu numere de ordine ale echipelor stabilite prin tragere la sorţi, în cadrul şedinţei tehnice care are loc în localitatea de desfăşurare a turneului, în ziua premergătoare începerii acestuia, la ora 19 .

După desfăşurarea jocurilor din cele două serii, echipele clasate pe locurile 1şi 2 în seria I şi seria a II a vor juca pentru a stabili echipa campioană.

La fel vor proceda şi echipele clasate pe locurile 3 şi 4 în fiecare serie, clasamentul final stabilind locurile 5-8.

Desfăşurarea jocurilor în cele două serii se va face astfel:

- jocul 1 - locul 4 din seria I a cu locul 3 din seria a II a,

* jocul 2 - locul 3 din seria I a cu locul 4 din seria a II a,
* jocul 3 - locul 2 din seria I a cu locul 1 din seria a II a,
* jocul 4 - locul 1 din seria I a cu locul 2 din seria a II a,

În ultima zi a turneului se vor întâlni:

- jocul 5 – învinsele din jocurile 1şi 2

* jocul 6 – învingătoarele din jocurile 1şi 2
* jocul 7 – învinsele din jocurile 3 si 4,
* jocul 8 – învingătoarele din jocurile 3 si 4

Turneul final se va desfăşura în perioada 25-27.05.2018.

**CAPITOLUL V – CONDIŢII DE STABILIRE A REZULTATELOR**

Pentru faza locală, județeană si regională clasamentele se vor face după sistemul:

* + 2 puncte pentru joc câstigat
  + 1 punct pentru joc pierdut

Pentru faza finala clasamentele se întocmesc conform R.O.A.V. după sistemul:

- 3 puncte pentru joc câştigat cu 3-0 sau 3-1;

* + 2 punct pentru joc câstigat cu 3-2 ;
  + 1 punct pentru joc pierdut cu 2-3 ;
  + 0 puncte pentru joc pierdut 0-3 sau 1-3

În fazele locală, județeană si regională se va juca după sistemul cel mai bun din trei seturi, iar în faza finală se va juca după sistemul cel mai bun din cinci seturi.

În caz de egalitate la puncte a două sau mai multe echipe, departajarea va fi făcută de raportul dintre seturile câştigate şi cele pierdute, echipa cu un raport mai mare fiind în avantaj.

Dacă şi raportul seturilor este egal, se va lua în considerare raportul dintre punctele câştigate şi cele pierdute.

În această competiție jocurile se vor disputa cu mingii colorate MIKASA .

**CAPITOLUL VI – DISPOZIŢII FINALE**

Echipele clasate pe primul loc în etapa finală vor fi declarate Campioane .

Toate echipele la faza finală vor primi din partea organizatorilor premii în obiecte si diplome.

La fazele locală, judeţeană si regională arbitrajul va fi asigurat pe plan local si va fi benevol.

La turneele finale, cheltuielile de arbitaj vor fi asigurate de Federația Româna de Volei.